केंद्र सरकार की महत्वाकांक्षी योजना “आयुष्‍मान भारत” योजना में प्रति वर्ष प्रति परिवार को पांच लाख रुपये का लाभ कवर किया गया है। इस योजना के लक्षित लाभार्थी दस करोड़ से अधिक गरीब और कमजोर आबादी वाले परिवार होंगे। इस योजना में राष्‍ट्रीय स्‍वास्‍थ्‍य बीमा योजना (आरएसबीवाई) तथा वरिष्‍ठ नागरिक स्‍वास्‍थ्य बीमा योजना (एससीएचआईएस) समाहित होंगी। प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने इस योजना को लांच करने की स्‍वीकृति दे दी है।